
РЕПУБЛИКА СРБИЈА
ОПШТИНА КЊАЖЕВАЦ 	
Број: 404/1-46-13/2018
Датум: 14.12..2018. године
КЊАЖЕВАЦ	




ПРЕДМЕТ: Питања и одговори везани за јавну набавку 401/1-46/2018-02 за избор приватног партнера и доделу јавног уговора о јавно приватном партнерству за реконструкцију и дугогодишње одржавање дела система јавног осветљења  применом LED технологије на територији општине Књажевац.   

Потенцијални понуђач тражио је следеће информације и појашњења  конкурсне документације дана  12.12.2018. 13:25   часова  путем маила. 

ПРЕДМЕТ: Захтев за додатним информацијама и појашњењем конкурсне документације бр 401/1-46/2018-02

[bookmark: bookmark7]ПИТАЊЕ БР. 17
U konkursnoj dokumentaciji, tačke 5.6.1 i 5.6.2 modela ugovora o javno-privatnom partnerstvu bez elemenata koncesije o energetskoj usluzi za primenu mere poboljšanja energetske efikasnosti i uštede energije sa LED tehnologijom, rekonstrukcije dugogodišnjeg održavanja dela sistema javnog osvetljenja na teritoriji opštine Knjaževac, Narucilac navodi: “Narucilac ima pravo da trazi naknadu stvarne štete koja nastane kao posledica nepoštovanja obaveza iz ovog člana od strane Izvršioca”.
Naručilac kao sredstvo obezbeđenja prima bankarsku garanciju za dobro izvršenje posla u periodu pripreme i implementacije, te nije jasno kako će utvrđivati, a da je u skladu sa Zakonom o obligacionim odnosima i eventualno nastalu štetu i uzročno posledičnu vezu između zadocnjenja u izvršavanju obaveze ili neispunjenja obaveze od strane izvršioca i nastale štete (stvarno nastale štete, obične, propuštene dobiti ) kad tako nešto može da utvrdi samo sud. Posebno skrećemo pažnju da nije jasno da li se ugovara kazna za neispunjenje obaveze ili zadocnjenje u ispunjavanju obaveza, jer u slučaju neispunjenja naplatom ugovorne kazne naručilac ne može zahtevati ispunjenja obaveza izvršioca usluge (član 273. stav.1 i stav. 2 Zakon o obligacionim odnosima), i time bi se okončao ugovor već u periodu pripreme.
Molimo naručioca da izmeni konkursnu dokumentaciju jer na ovaj način ostavlja prostor koji nije definisan i koji negativno utiče na mogućnost finansiranja projekta. Naručilac je tražio bankarske garancije sa čime je zaštićen od eventualnih šteta.
ОДГОВОР БР.17 
Наручилац ће приступити измени конкурсне документације на начин да ће избрисати реченицу која оставља простор за различито тумачење штете.


[bookmark: bookmark8]ПИТАЊЕ БР. 18
Molimo Naručioca da ispravi nejasnoće u broju dana za otklanjanje nedostataka jer u članu 76. u jednom pasusu zahteva 15 dana a u drugom pasusu 30 dana. Takođe napominjemo da su ugovori dvostrano obavezujući i da je svaka strana obavezna da ispunjava ugovorom preuzete obaveze.
S tim u vezi napominjemo sledeće i molimo da se isto uvrsti u konkursnu dokumentaciju: Naručilac nema pravo da uslovljava isplatu potraživanja otklanjanjem nedostataka i mana na MUE.
Sva potraživanja koja ima Naručilac po osnovu neispunjenja i zadocnjenja obaveza naplati putem sredstva obezbedjenja koja se zato i predaju Naručiocu.
ОДГОВОР БР.18
Наручилац претпоставља да је заинтересовано лице мислило на члан 7.6. Наручилац ће отклонити неусаглашеност у броју дана која је техничка грешка и у исти члан ће уврстити сугестију заинтересованог лица.


[bookmark: bookmark9]ПИТАЊЕ БР. 19
U tački 7.10 modela ugovora o javno-privatnom partnerstvu bez elemenata koncesije o energetskoj usluzi za primenu mere poboljšanja energetske efikasnosti i uštede energije sa LED tehnologijom, rekonstrukcije dugogodišnjeg održavanja dela sistema javnog osvetljenja na teritoriji opštine Knjaževac, Naručilac navodi da je potrebno predati dnevnik održavanja. Molimo Naručioca da pojasni šta je dnevnik održavanja?
ОДГОВОР БР.19 
У тачци 7.10 модела уговора је тачно дефинисано шта је дневник одржавања, међутим Наручилац ће ближе појаснити заинтересованом лицу. Дневник одржавања је саставни део извештаја МУЕ у којем се наводи које мере одржавања су спроведене у одговарајућим периодима (тромесечни и годишњи извештаји). Са дневником одржавања Извршилац доказује да је спровео све мере како би систем функционисао

U tački 10. modela ugovora o javno-privatnom partnerstvu bez elemenata koncesije o energetskoj usluzi za primenu mere poboljšanja energetske efikasnosti i uštede energije sa
LED tehnologijom, rekonstrukcije dugogodišnjeg održavanja dela sistema javnog osvetljenja na teritoriji opštine Knjaževac, Naručilac uvodi novo pojašnjenje pojmova koji nisu u skladu sa pojašnjenjem pojmova na početku modela ugovora. Molimo Naručioca da ovo dupliranje pojašnjenja otkloni jer stvara zabunu kako se koji od osnovnih pojmova u modelu ugovora tumači.
ОДГОВОР БР.20
Наручилац није имао намеру да дуплира појашњење појмова, те ће их из члана 10 избрисати, а оне које недостају у почетном појашњењу додати.


ПИТАЊЕ БР. 21
U tački 10. modela ugovora o javno-privatnom partnerstvu bez elemenata koncesije o energetskoj usluzi za primenu mere poboljšanja energetske efikasnosti i uštede energije sa LED tehnologijom, rekonstrukcije dugogodišnjeg održavanja dela sistema javnog osvetljenja na teritoriji opštine Knjaževac, Naručilac navodi pojam penal za loš kvalitet održavanja. Definisani pojam nije jasan, a iznos koji je Naručilac definisao (cena svetiljki) nije ni u kakvoj vezi sa troškovima održavanja. Trenutni izdaci Naručioca za održavanje iznose 4miliona RSD. Kada se ona podeli sa brojem svetiljki, iznos koji je izdvojen za održavanje je oko 680 RSD po svetiljci. Molimo Naručioca da razmotri realne troškove prilikom definisanja penala. Napominjemo da je Naručilac tražio bankarsku garanciju i za period garantovanja, te nije jasno zasto povećava troškove potencijalnih privatnih partnera. Prilikom davanja ponude, svi ozbiljni privatni partneri ce ove troškove uračunati u svoju ponudu, te Naručilac rizikuje da dobije nepotrebno skuplju ponudu.
ОДГОВОР БР.21
Наручилац не може да прихвати сугестију заинтересованог лица у смислу да обрише појам пенал за лош квалитет орджавања. Наручилац ће преиспитати напред изнето везано за остало.
ПИТАЊЕ БР. 22
U tački 10.4 modela ugovora o javno-privatnom partnerstvu bez elemenata koncesije o energetskoj usluzi za primenu mere poboljšanja energetske efikasnosti i uštede energije sa LED tehnologijom, rekonstrukcije dugogodišnjeg održavanja dela sistema javnog osvetljenja na teritoriji opštine Knjaževac, Naručilac navodi: “Visina naknade za interventno održavanje, koja obuhvata neto cenu transporta, nabavke, montaže i garanciju na LED svetiljke do isteka perioda garantovanja u nominalnom iznosu iznosi po svetiljci 360 evra sa svim troškovima”. Da li je navedena cena sa ili bez PDV-a?
ОДГОВОР БР.22 
Цена је исказана без ПДВ-а.
ПИТАЊЕ БР. 23
U modelu ugovora o javno-privatnom partnerstvu bez elemenata koncesije o energetskoj usluzi za primenu mere poboljšanja energetske efikasnosti i uštede energije sa LED tehnologijom, rekonstrukcije dugogodišnjeg održavanja dela sistema javnog osvetljenja na teritoriji opštine Knjaževac, Naručilac navodi da je potrebno dostaviti bankarske garancije najkasnije 30 dana pre početka obračunskog perioda za koji se garantuje i da važnost garancije ističe 90 dana duže od isteka obračunskog perioda za koji se garantuje. Zbog ekonomičnosti jer su predmetna sredstva obezbeđenja izuzetno skupa i finansijski izdašna za potencijalne ponuđače, molimo naručioca da razmotri mogućnost da se garancije za svaki obračunski period dostave na dan početka perioda garantovanja i da važe maksimalno 30 dana duže od isteka obračunskog perioda.
ОДГОВОР БР. 23 
Наручилац не може да уважи захтев заинтересованог лица.
ПИТАЊЕ БР. 24
Da li dobro razumemo da se bankarske garancije nakon potpisivanja javnog ugovora (period pripreme, implementacije i garantovanja) daju na iznos od 5% od garantovane uštede za svaki obračunski period?
ОДГОВОР БР.24 
5% да, али периоди гарантоване уштеде се разликују у зависности од врсте гаранције по сваком периоду реализације уговора.
ПИТАЊЕ БР. 25
Naručilac je konkursnom dokumentacijom tražio dostavljanje bankarske garancije za ozbiljnost ponude u iznosu od 5% od vrednosti ponude bez PDV-a sa rokom važnosti od 60 dana dužim od važnosti ponude. Zašto je Naručilac odredio tako visoki iznos bankarske garancije i nepotreban dug rok važenja istog? Molimo Naručioca da vrednost bankarske garancije smanji na 1% od vrednosti ponude bez PDV-a, čime bi omogućio veću konkurentnost i da skrati rok važenja istog.
ОДГОВОР БР.25 
Наручилац не сматра да је банкарска гаранција висока и дуги рок, јер је исто прописано и у објављеном позиву за подношење понуда. 
ПИТАЊЕ БР. 26
Molimo Naručioca da pojasni zašto je u tački 11.1.3. definisao da je broj menica jednak broju kvartalnih perioda - 4 za jedan obračunski period i time ponovo ugrozio mogućnost finansiranja projekata. Napominjemo da u Pravilniku modela javnog ugovora koju je propisala država piše: “broj izdatih menica mora biti jednak broju obaveznih plaćanja Osnovne naknade Izvršioca u toku perioda garantovanja.” Naručilac kroz celu dokumentaciju misli da štiti javni interes, a ustvari ugrožava mogućnost realizacije projekta.
ОДГОВОР БР.26 
Наручилац прихвата захтев заинтересованог лица и приступиће исправци конкурсне документације.
ПИТАЊЕ БР. 27
Tačka 10.8. ponovo napominjemo Naručiocu da ne može da uslovljava i da zahteva i jednostrano umanjuje naknadu izvršiocu za izvršene usluge, na osnovu paušalno i jednostrano utvrđenih ugovornih kazni. Već smo napominjali da pretpljenu štetu može da utvrdi samo sud. Svaka strana u ugovoru je dužna da ispunjava preuzete obaveze, a eventualna zadocnjenja i neispunjenja u roku ili naknadno ostavljenom roku na zakonit način regulisati putem sredstava obezbeđenja. Takođe napominjemo da je ovako postavljen zahtev Naručioca u suprotnosti sa dosadašnjom praksom kao i modelom javnog ugovora, kao i da predstavlja ozbiljan problem za samofinasiranje projekta. Nijedna finansijska ustanova po ovako postavljenim uslovima neće odobriti finansiranje JPP projekta i postoji ogromna mogućnost da naručilac ne dobije ni jednu ponudu i samim tim svoj veoma bitan projekat javne rasvete dovede u pitanje.
Molimo Vas da u tom smislu izmenite konkursnu dokumentaciju i prihvatite zahtev potencijalnog ponudjača tako što ćete tu tačku izmeniti da naručilac ne može umanjivati ugovorenu naknadu po gore pomenutim osnovama.
ОДГОВОР БР.27 
Нејасно питање. Да ли се односи на конкурсну документацију или уговор, јер је објашњење дато нејасно.
ПИТАЊЕ БР. 28
Pročitavši model ugovora o energetskoj usluzi koju je propisala država i pročitavši tačke 15 i 16 modela javnog ugovora Naručioca, finansijeru nije jasno zašto su one menjane? Ovako postavljeni uslovi iz razloga paušalnosti, onemogućavaju potencijalne ponuđače da obezbede finansiranje samog projekta, jer ni jedna finansijska ustanova neće odobriti finansiranje ovog i ovakvog projekta jpp.
Ne može se odobriti fmansiranje ako postoje nejasnoće, neutvrđeni zahtevi (šta znači pojam javne bezbednosti) i paušalno utvrđeni uslovi koji izazivaju određene pravne i svake druge nejasnoće i nesigurnosti koje mogu biti problem pri realizaciji samog projekta jpp.
Molimo Naručioca da ove dve tačke modela izmeni i to na sledeći način:
1.	Brisanjem tačaka 15.2 i 15.3
2.	Brisanjem pojašnjenja u tački 16, prvi pasus, kada je već tačkom 16.2 definisano što je raskid ugovora
3.	Brisanjem poslednjeg pasusa u tački 16.1.
4.	Brisanjem tačke 16.3
5.	Brisanjem tačke 16.4, sem prve rečenice koja je i povezana sa tačkom 16.2.
6.	Tačka 16.5. je opravdana, s tim da u prvom pasusu rečenica ima smisla do dela gde se Naručilac poziva na tacku 12.2.
ОДГОВОР БР.28
Тачке 15 и 16 су произашле из позитивних законских прописа и нисте конкретизовали предлоге за измену. Наручилац остаје при конкурсној документацији. 
ПИТАЊЕ БР. 29
Molimo Naručioca da uskladi obrazac ponude i cene sa definisanim troškovima iz priloga konkursne dokumentacije.
ОДГОВОР БР.29 
У питању је техничка грешка, Наручилац ће приступити измени образца и ускладиће исту са прилозима.
